cyanic-selkie/wikianc huggingface dataset:
இளம் துருக்கியர் புரட்சி
அரசின் இராணுவமே புரட்சிக்காரர்களின் அனுதாபிகளாக இருந்தமையால், சுல்தானின் புரட்சியை முடக்கும் அதிரடி முயற்சிகள் அனைத்துமே தோற்றன. ஜூலை 6 இல், புரட்சி ஆரம்பப் பிரகடனம் வெளிவந்தது; அம்மாதம் 24 இல், அரசியல் அமைப்புச் சட்டம் மீண்டும் அமலுக்கு வருவதாக சுல்தான் அறிவித்தார். 'விடுதலை, சமத்துவம், சகோதரத்துவம், சம நீதி' எனும் புரட்சியின் கோட்பாடுகள், ஆட்டோமன் கொடியின் சிவப்பு - வெள்ளை வர்ணங்களில் எழுப்பட்ட கொடிகளைத் தாங்கிய படியே, தெருக்களெங்கும் வெற்றி ஊர்வலம் நடந்தது. மத, இன நல்லிணக்கம் வளருமென்பதைக் காட்டும் விதமாக, பல்வேறு மத, இனத்தவர் பேதமின்றி கட்டித்தழுவி மகிழ்ந்தனர். இரத்த வெறி பிடித்த சுல்தான் (RED SULTHAN) எனும் பெயர் வரக் காரணமான 1896 இல் நடந்த மனிதப் படுகொலைப் போரில் இறந்தவர்களுக்கான சிறப்பு பிராத்தனையில் அனைத்து மத குருக்களும், இனத்தவரும் கலந்து கொண்டனர்.
இருப்பினும், இளம் துருக்கியினர் புரட்சி, கொள்கை அளவில் தோல்வி அடைந்ததாகவே கொள்ள வேண்டும். அதிகாரப் பகிர்வு, ஜனநாயக முறை, சமத்துவம், நிர்வாகத்தில் சம ஒதுக்கீடு போன்ற உயர் கோட்பாடுகள் துவக்கத்தில் உறுதி அளிக்கப்பட்டாலும், நடைமுறையில் இவை எதுவுமே செயல்படுத்தப்படவில்லை என்பதே நிதர்சன உண்மை. இன, மரபு சிறப்பு அடையாளங்கள் காக்கப்படவில்லை. இன, மொழி பாகுபாடற்ற தேசிய உணர்வு ஐரோப்பாவில் பரவியதன் விளைவாக, ஏற்கனவே இருக்கும் கோட்பாடுகளின் அடிப்படையில் சிதறி புதிய நாடுகள் உருவாவதற்கு அது காரணமாயிற்று; ஆட்டோமான் பேரரசிலிருந்து (OTTOMAN EMPIRE) பால்கன் நாடுகள் பிரிந்தது ஒரு உதாரணம்.
ஆட்டோமான் புரட்சியின் (OTTOMAN REVOLUTION) தோல்வி முழுவதுமே புரட்சியாளர்களைச் சாராது; பேரரசு பிளவுபடாது, அனைத்து வேறுபட்ட பிரிவினர்களுக்கும் சம உரிமை பெறுதல் புரட்சியின் உயர் நோக்கம். ஆனால் சுயநலம், அதிகாரப் பசி கொண்ட எதிர் வேட்டையாடும் சக்திகள் இருந்தமையால், கொள்கைக்கும், செயலாக்கத்திற்கும் நடுவிலான இடைவெளி மிகப் பெரிதாகிப்போனது என்பதே நிதர்சனமான உண்மை.
பகுப்பு:துருக்கியின் வரலாறு பகுப்பு:உதுமானியப் பேரரசு பகுப்பு:1908 நிகழ்வுகள் பகுப்பு:புரட்சிகள்
5
கிபி ஆண்டு 5 (V) என்பது ஜூலியன் நாட்காட்டியில் வியாழக்கிழமையில் ஆரம்பமான சாதாரண ஆண்டு ஆகும். அக்காலத்தில் இவ்வாண்டு "மெசாலா மற்றும் சின்னா ஆகியோரின் ஆட்சி ஆண்டு" (Year of the Consulship of Messalla and Cinna) எனவும், "ஆண்டு 758" (பண்டைய உரோமன் அப் ஊர்பி கொண்டிட்டா நாட்காட்டியில்) எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 5 என அழைக்கும் முறை நடைமுறைக்கு வந்தது. கிறித்தவ பொது ஆண்டு முறையில் இது ஐந்தாம் ஆண்டாகும். இதற்கு முந்தைய ஆண்டு கிபி 4 ஆகும்.
பிறப்புகள்
* பகுப்பு:0கள்
புனித மிக்கேல் பொற் குவிமாட மடாலயம்
புனித மிக்கேல் பொற் குவிமாட மடாலயம் (St. Michael's Golden-Domed Monastery) உக்ரைன் தலைநகரில் உள்ள கீவ்வில் இங்கும் துறவியர் மடமாகும். இவ்மடாலயம் தினேப்பர் ஆற்றின் வலக்கரையில், புனித சோபியா பேராலயத்தின் வடகிழக்கு மேட்டுநில ஓரத்தில் அமைந்துள்ளது.
மத்தியகாலத்தில் கட்டப்பட்ட இந்த மடாலயம் பேராலயத்தை தன்னகத்தே கொண்டு, புனிய யோவானின் தெய்வீகப் பிரதிபலிப்பாக 1713 இல் கட்டப்பட்ட, 1760 இல் பொருளாதார வாயிலும் கட்டப்பட்ட மணிக்கோபுரமும் சுமார் 1716–1719 காலப்பகுதியில் கட்டப்பட்டது.
சவாலே சமாளி (2015 திரைப்படம்)
சவாலே சதாளி (Savaale Samaali) என்பது 2015ஆம் ஆண்டு வெளியான இந்திய தமிழ் நகைச்சுவை-நாடகத் திரைப்படம் ஆகும். இப்படத்தில் அசோக் செல்வன், பிந்து மாதவி ஆகியோர் முக்கிய கதாபாத்திரங்களில் நடித்துள்ளனர். , நாசர், ஜெகன், கருணாஸ் ஆகியோர் துணை வேடங்களில் நடித்துள்ளனர். இப்படத்தை நடிகர் அருண் பாண்டியன் தயாரிக்க, தமன் இசையமைத்ததார. படத்தின் பணிகள் 2014 சூன் மாதத்தில் கெக்க பொக்க என்ற தற்காலிகப் பெயரில்  துவங்கியது. பின்னர் 4 செப்டம்பர் 2015 அன்று படம் வெளியானது.
இசை
இந்த படத்திற்கு தமன் இசையமைத்தார். அவர் இசையமைப்பில் சினேகன் எழுதிய ஐந்து பாடல்கள் இடம்பெற்றன.
வெளி இணைப்புகள்
பகுப்பு:தமன் இசையமைத்த தமிழ் திரைப்படங்கள் பகுப்பு:2015 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:நாசர் நடித்த தமிழ்த் திரைப்படங்கள் பகுப்பு:மனோபாலா நடித்த திரைப்படங்கள்
தொன்னகுட்ட அள்ளி
தொன்னகுட்டஅள்ளி  (Donnakuttahalli) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643656. இது தொன்னகுட்டஅள்ளி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 45 கிலோமீட்டர் தொலைவிலும், பென்னாகரத்தில் இருந்து 15 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E ஆகும்.
மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 1922, மொத்த மக்கள் தொகைகள் 7760. இதில் 4138 ஆண்களும், 3622 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
சிவகாமி ஜெயக்குமரன்
தமிழினி என்றழைக்கப்பட்ட சிவகாமி ஜெயக்குமரன் (23 ஏப்ரல் 1972 - 18 அக்டோபர் 2015) தமிழீழ விடுதலைப் புலிப் போராளியும், எழுத்தாளரும் ஆவார். புலிகளின் மகளிர் அமைப்பின் அரசியல் பிரிவுத் தலைவியாகப் பணியாற்றியவர்.
சிவகாமி 1972 ஏப்ரல் 23 இல் பரந்தனில் சுப்பிரமணியம், சின்னம்மா ஆகியோருக்குப் பிறந்தார். 1991-ஆம் ஆண்டில் புலிகள் இயக்கத்தில் இணைந்து தமிழினி என்ற இயக்கப் பெயரைப் பெற்றார். 2009 மே இறுதிப் போரின் போது வவுனியா அகதிகள் முகாமில் இராணுவத்தினரால் கைது செய்யப்பட்டார். மூன்று ஆண்டுகள் சிறையில் தடுத்து வைக்கப்பட்டிருந்த பின்னர் ஓராண்டு காலம் வவுனியா பூந்தோட்டம் புனர்வாழ்வு முகாமில் புனர்வாழ்வுக்கு உட்படுத்தப்பட்டு 2013 ஆம் ஆண்டில் விடுவிக்கப்பட்டு அவரது குடும்பத்துடன் இணைக்கப்பட்டிருந்தார்.
தமிழினி 2013 ஆம் ஆண்டில் ஐக்கிய இராச்சியத்தில் புலம் பெயர்ந்து வாழ்ந்து வந்த ஜெயன் தேவா என அழைக்கப்படும் மகாதேவன் ஜெயக்குமரன் என்பவரைத் திருமணம் புரிந்தார்.
மறைவு
தமிழினி புற்றுநோய் காரணமாக கொழும்பு மகரகமை புற்றுநோய் மருத்துவமனையில் சேர்க்கப்பட்டிருந்த நிலையில், 2015 அக்டோபர் 18 இல் தனது 43-ஆவது அகவையில் காலமானார்.
வெளி இணைப்புகள்
பகுப்பு:1972 பிறப்புகள் பகுப்பு:2015 இறப்புகள் பகுப்பு:விடுதலைப் புலிகளின் போராளிகள் பகுப்பு:விடுதலைப் புலிகளின் தலைவர்கள் பகுப்பு:புற்றுநோயால் இறந்தவர்கள் பகுப்பு:இலங்கைப் பெண் எழுத்தாளர்கள் பகுப்பு:கிளிநொச்சி மாவட்ட நபர்கள் பகுப்பு:ஈழப் பெண் போராளிகள்
தாவர செல்களின் வகைகள்
பாரன்கைமா செல்கள்
இவை உயிருள்ள செல் ஆகும். இவற்றின் வேலை சேமிப்பு மற்றும் ஒளிசேர்க்கைக்கு உதவுதல். இலைகளில் சைலம் மற்றும் புளோயம் செல்கள் மட்டும் இல்லாமல் முக்கியமாக பரன்கைமா செல்களும் காணப்படுகிறது. இலைகளின் மேல்புறத்தோலில் உள்ள பரன்கைமா செல்கள் ஒளி ஊடுருவும் மற்றும் வாயு பரிமாற்றம் செய்யும் தனி சிறப்புடையது ஆகும் .பரன்கைமா செல்கள் மெல்லிய ஊடுருவும் தன்மையுள்ள முதன்மை சுவரை கொண்டுள்ளது. இது இரு செல்களுக்கு இடையே மூலக்கூறுகள் நகர்வதை அனுமதிக்கிறது. இந்த செல்களில் உள்ள சைட்டோபிளாசம் பல உயிர் வேதியல் நிகழ்வுகள் நடைபெற  காரணமாக உள்ளது .பரன்கைமா செல்கள் பல பசுங்கணிகங்க்களை கொண்டுள்ளது. இவை முக்கியமாக ஒளிசேர்க்கையில் ஈடுபடுகின்றன. எனவே இவைகள் குளோரென்கைமா செல்கள் எனப்படுகிறது. உருளைக்கிழங்கு, பயறுவகை தாவரங்களின் வித்திலைகளில் பரன்கைமா செல்கள் சேமிக்கும் செயலை செய்கிறது.
கிளிரென்கைமா செல்கள்
கிளிரென்கைமா என்ற வார்த்தை கிரேக்க மொழியிலிருந்து வந்தது கிளீரோஸ் என்றால் கடினம் என்று பொருள். இதன் பனி தாங்குதல் ஆகும். இந்த செல்லை இரு பெரும் பிரிவுகளாக பிரிக்கலாம். அவை கிளிராய்ட் அல்லது கற்செல்கள் மற்றும் நார் செல்கள். இந்த செல்கள் இரண்டாம் நிலை செல்சுவரை முதன்மை செல்சுவருக்கு உள்ளக உருவாகிறது. இரண்டாம் நிலை செல்சுவர் லிக்னீன் ஆல் ஆனது .இது  கடினமானது. செல்லிற்குள் நீர் நுழையாதவாறு தடுக்கிறது. இதனால் இந்த செல்கள் நீண்ட நாள் உயிர் வாழ முடியாது. ஆகையால் செல்லின் வளர் சிதைமாற்றத்திற்கு தேவையான பொருள்களை கடத்தமுடியாது. கிளிரென்கைமா செல்கள் முதிர்ச்சி அடையும் பொழுது இறந்து விடுகிறது. செலின் சைட்டோபிளாசத்தையும் இழந்து மத்தியில் ஒரு வெற்றிடம் உருவாகிறது. இதன் பணிகள் பழங்கள், இலைகளுக்கு கடின தன்மை கொடுக்கிறது. இக்கடினத்தன்மை புழுக்கள் மற்றும் பூச்சிகளிடம் இருந்து தாவரத்தை பாதுகாக்கிறது.
ஆதாரங்கள்
1.	Jump up^ G., Haberlandt (1902). "Kulturversuche mit isolierten Pflanzenzellen". Mathematisch-naturwissenschaftliche. Akademie der Wissenschaften in Wien Sitzungsberichte. 111 (1): 69–92. 2.	^ Jump up to:a b c Cutter, EG (1977). Plant Anatomy Part 1. Cells and Tissues. London: Edward Arnold. ISBN 0713126388.
பகுப்பு:கரூர் மாவட்ட ஆசிரியர்கள் தொடங்கிய கட்டுரைகள்
2 தெசலோனிக்கர் (நூல்)
2 தெசலோனிக்கர் அல்லது தெசலோனிக்கருக்கு எழுதிய இரண்டாம் திருமுகம் (Second Letter [Epistle] to the Thessalonians)என்னும் நூல் கிறித்தவ விவிலியத்தின் இரண்டாம் பகுதியாகிய புதிய ஏற்பாட்டில் பதினான்காவதாகவும், தூய பவுலின் திருமுகங்கள் வரிசையில் ஒன்பதாகவும் அமைந்துள்ளது. மூல மொழியாகிய கிரேக்கத்தில் இந்நூலின் பெயர் Epistole pros Thessalonikeis B (Επιστολή Προς Θεσσαλονικείς B) எனவும் இலத்தீன் மொழிபெயர்ப்பில்  Epistula II ad Thessalonicenses எனவும் உள்ளது.
ஆசிரியர்
2 தெசலோனிக்கர் என்னும் திருமுகத்தைப் புனித பவுல் எழுதினாரா, வேறொருவர் எழுதினாரா என்பது பற்றிக் கருத்து வேறுபாடு உள்ளது. பவுல் இதனை எழுதவில்லை என்பதற்குச் சான்றுகள் உள்ளது போலவே, அவரே எழுதினார் என்பதற்கும் சான்றுகள் உள்ளன. எனினும் அகச் சான்றுகளை வைத்துப் பார்க்கும்போது, பவுல் இதனை நேரடியாக எழுதியிருக்க முடியாது என்று சொல்லத் தோன்றுகிறது. பவுலின் உள்ளக் கிடக்கையை அறிந்து கொண்டு, அவருடைய உணர்வுகளைப் புரிந்துகொண்டு, அவர் கருத்துக்களில் ஊன்றி நின்று, திருமுகம் எழுதப்பட்ட காலகட்டத்தில் இரண்டாம் வருகைபற்றிப் பவுல் என்ன கூறியிருப்பார் என்பதை அவருடைய சீடர் ஒருவர் பவுல் பெயரல் திருமுகமாக எழுதியுள்ளார் எனக் கருத இடமிருக்கிறது. இவ்வாறு எழுதுவது அந்தக் காலத்தில் முறையாகக் கருதப்பட்டது.
எழுதப்பட்ட சூழலும் நோக்கமும்
தெசலோனிக்கருக்கு எழுதிய முதலாம் திருமுகம் பல ஐயப்பாடுகளை உருவாக்கிற்று. அவை குறிப்பாக இயேசு கிறிஸ்து மீண்டும் வருதலைப் பற்றியனவாக இருந்தன. முதல் திருமுகத்தில் ஆறுமுறை கிறிஸ்துவின் வருகை பற்றிப் பேசப்பட்டிருந்தது. அது விரைவில் நிகழும் என அத்திருமுகத்தில் சொல்லப்பட்டிருந்தது. இந்தப் பின்னணியில் இறுதி வருகை ஏற்கனவே நிகழ்ந்துவிட்டதென்று சிலர் நினைத்தனர்; வேறு சிலர் அது நெருங்கி வந்துவிட்டது எனக் கருதிச் சோம்பித் திரிந்தனர். இக்கருத்துக்களை மாற்றிட இரண்டாம் திருமுகம் தெசலோனிக்கருக்கு எழுதப்பட்டது.
இது எழுதப்பட்ட காலத்தைக் குறிப்பிட்டுச் சொல்வது கடினம். கி.பி. 52ஆம் ஆண்டுக்கும் 100ஆம் ஆண்டுக்கும் இடைப்பட்ட காலத்தில் இது எழுதப்பட்டிருக்க வேண்டும்.
உள்ளடக்கம்
இவ்வருகையை முன்னிட்டுத் தெசலோனிக்காவில் பலர் வேலை செய்யாமல் சோம்பித் திரிந்தனர்; அவர்கள் நிலையாய் இருந்து, தாங்கள் கற்றுக்கொண்ட உண்மைகளின்படி வாழப் பணிக்கிறார் ஆசிரியர்; வேலை செய்யாது சோம்பித்திரிவோர் உழைத்து உண்ணுமாறு கட்டளை இடுகின்றார்.
ஒரு பகுதி
1 தெசலோனிக்கர் 5:14-28
அன்பர்களே! எங்களிடமிருந்து நீங்கள் பெற்றுக்கொண்ட முறைமையின்படி ஒழுகாமல் சோம்பித்திரியும் எல்லா சகோதரர் சகோதரிகளிடமிருந்தும் விலகி நில்லுங்கள் என, ஆண்டவர் இயேசு கிறிஸ்துவின் பெயரால் நாங்கள் உங்களுக்குக் கட்டளையிடுகிறோம். எங்களைப்போல் ஒழுகுவது எப்படி என்பது உங்களுக்கே தெரியும். ஏனெனில், உங்களிடையே இருந்தபோது நாங்கள் சோம்பித்திரியவில்லை. எவரிடமும் இலவசமாக நாங்கள் உணவருந்தவில்லை. மாறாக, உங்களுள் எவருக்கும் சுமையாய் இராதபடி, இராப்பகலாய்ப் பாடுபட்டு உழைத்தோம். எங்களுக்கு வேண்டியதைப் பெற உரிமை இல்லை என்பதால் அல்ல, மாறாக, நீங்களும் எங்களைப் போல நடப்பதற்காக உங்களுக்கு முன்மாதிரி காட்டவே இவ்வாறு செய்தோம். 'உழைக்க மனமில்லாத எவரும் உண்ணலாகாது' என்று நாங்கள் உங்களிடையே இருந்தபோதே உங்களுக்குக் கட்டளை கொடுத்திருந்தோம். உங்களுள் சிலர் எந்த வேலையும் செய்யாமல் சோம்பேறிகளாகச் சுற்றித்திரிந்து, பிறர் வேலையில் தலையிடுவதாகக் கேள்விப்படுகிறோம். இத்தகையோர் ஒழுங்காகத் தங்கள் வேலையைச் செய்து, தாங்கள் உண்ணும் உணவுக்காக உழைக்க வேண்டும் என ஆண்டவர் இயேசு கிறிஸ்துவின் பெயரால் கட்டளையிட்டு அறிவுறுத்துகிறோம். சகோதர சகோதரிகளே! நன்மை செய்வதில் நீங்கள் மனந்தளர வேண்டாம். இத்திருமுகத்தில் நாங்கள் எழுதியவற்றிற்குக் கீழ்ப்படியாதோரைக் குறித்துவைத்துக்கொண்டு, அவர்களோடு பழகாதிருங்கள். அப்பொழுதாவது அவர்களுக்கு வெட்கம் வரும். ஆனாலும், அவர்களைப் பகைவர்களாகக் கருதாது, சகோதரர் சகோதரிகளாக எண்ணி, அவர்களுக்கு அறிவுறுத்துங்கள். அமைதியை அருளும் ஆண்டவர்தாமே எப்பொழுதும் எல்லா வகையிலும் உங்களுக்கு அமைதி அளிப்பாராக! ஆண்டவர் உங்கள் அனைவரோடும் இருப்பாராக! இவ்வாழ்த்தைப் பவுலாகிய நான் என் கைப்பட எழுதுகிறேன். நான் எழுதும் திருமுகம் ஒவ்வொன்றுக்கும் இதுவே அடையாளம். இதுவே நான் எழுதும் முறை. நம் ஆண்டவர் இயேசுகிறிஸ்துவின் அருள் உங்கள் அனைவரோடும் இருப்பதாக!
4-புளோரோபுரோமோபென்சீன்
4-புளோரோபுரோமோபென்சீன் (4-Fluorobromobenzene) C6H4BrF என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். ஆலசனேற்றம் பெற்ற அரோமாட்டிக் சேர்மமான இது ஒரு பென்சீன் வழிப்பெறுதியாகும். பென்சீனில் ஒரு புரோமின் அணு புளோரின் அணுவின் பாரா நிலையில் பிணைந்துள்ளது. ஒரு வேளாண் வேதிப் பொருள் இடைநிலையாக சில மருந்துவகைப் பொருள்கள் தயாரிக்கவும், கரிமத் தொகுப்பு வினைகளில் ஒரு முன்னோடிச் சேர்மமாகவும் இது பயன்படுகிறது. நிறமற்ற நீர்மமான இது குறைவான நச்சுத்தன்மை கொண்டதாக உள்ளது.
தயாரிப்பு
இரும்பு(III) புரோமைடு அல்லது அலுமினியம் முப்புரோமைடு போன்ற இலூயிசு அமில வினையூக்கி முன்னிலையில் புளோரோபென்சீனை புரோமினேற்றம் செய்து 4-புளோரோபுரோமோபென்சீன் தயாரிக்கப்படுகிறது.
1976 ஆம் ஆண்டு இயற்றப்பட்ட நச்சுப் பொருட்கள் கட்டுப்பாட்டுச் சட்டத்தின் படி 4-புளோரோபுரோமோபென்சீன் அதிக உற்பத்தி அளவு இரசாயனப் பொருளாக வகைப்படுத்தப்பட்டது. அதாவது, ஆண்டுக்கு 1 மில்லியன் பவுண்டுகள் (சுமார் 500 டன்கள்) இந்த இரசாயனப் பொருள் அமெரிக்காவில் உற்பத்தி செய்யப்படுகிறது அல்லது இறக்குமதி செய்யப்படுகிறது. 2002 ஆம் ஆண்டு நிலவரப்படி இந்த சேர்மத்தை உற்பத்தி செய்யும் அல்லது இறக்குமதி செய்யும் நிறுவனங்கள் 10 மில்லியன் (4,536,000 கிலோகிராம்கள்) 4-புளோரோபுரோமோபென்சீன் பயன்படுத்தப்பட்டதாக அறிவித்தன. இது 1986 ஆம் ஆண்டு பயன்படுத்தப்பட்ட 500,000 பவுண்டுகள் (226,800 கிலோகிராம்) என்ற அளவைக் காட்டிலும் அதிகமாகும் என்று நச்சுப் பொருள்கள் கட்டுப்பாட்டுச் சட்டத்தின் சரக்கு புதுப்பித்தல் விதியில் தெரிவிக்கப்பட்டுள்ளது.
வினை
தீங்குயிர்க்கொல்லி பிளசிலசோல் போன்ற 4-புளோரோபீனைல் சேர்மங்களை தயாரிக்கும் போது 4-புரோமோபுளோரோபென்சீன் கிரிக்கனார்டு வினைப்பொருளை உருவாக்குகிறது.
பாதுகாப்பு
இந்த சேர்மம் ஓர் எரியக்கூடிய திரவமாகும். இது 53 டிகிரி செல்சியசு வெப்பநிலையை தீப்பற்றும் வெப்பநிலையைக் கொண்டுள்ளது.
மேற்கோள்கள்
பகுப்பு:புரோமோ அரீன்கள் பகுப்பு:புளோரோ அரீன்கள்
வெண் தலை காட்டுச்சில்லை
வெண் தலை காட்டுச்சில்லை (White-capped bunting) அல்லது கசுக்கொட்டை மார்பு காட்டுச்சில்லை (எம்பெரிசா இசுடீவர்டி) என்பது எம்பெரிசிடே குடும்பத்தில் உள்ள ஒரு வகை பறவை சிற்றினம் ஆகும். இது ஆப்கானித்தான், இந்தியா, ஈரான், கஜகஸ்தான், கிர்கிஸ்தான், நேபாளம், பாக்கித்தான், தஜிகிஸ்தான், துர்க்மெனிஸ்தான் மற்றும் உசுபெகிஸ்தான் ஆகிய நாடுகளில் காணப்படுகிறது. இதன் இயற்கை வாழ்விடங்கள் ஊசியிலைக் காடுகள், ஊசியிலைப் புதர் நிலம் மற்றும் மிதமான புல்வெளி ஆகும். இடது|thumb| ஆண் வெண் தலை காட்டுச்சில்லை
மேற்கோள்கள்
பகுப்பு:நடு ஆசியப் பறவைகள்
மியான்மரின் பொருளாதாரம்
மியான்மரின் பொருளாதாரம் (ஆங்கிலம்: (Economy of Myanmar) பர்மா என்றும் அழைக்கப்படுகிறது) வளர்ந்து வரும் பொருளாதார நிலையைக் கொண்டுள்ளது. 2017 ஆம் ஆண்டில் பெயரளவு மொத்த உள்நாட்டு உற்பத்தியில் 69.322 பில்லியன் டாலர்களாகும் மற்றும் உலக வங்கியின் கூற்றுப்படி 2017 ஆம் ஆண்டில் மொத்த உள்நாட்டு உற்பத்தியை 327.629 பில்லியன் டாலர்களாக சரிசெய்தது. 2018 மதிப்பீட்டின்படி, மியான்மரில் தனிநபர் மொத்த உள்நாட்டு உற்பத்தி தனிநபர் வருமான அடிப்படையில் $ 6,509, மொத்த தேசிய அளாவில் $1,490 ஆகவும் இருக்கிறது.
செம்மொழி சகாப்தம்
வரலாற்று ரீதியாக, கிமு 100 முதல் இந்தியாவிற்கும் சீனாவிற்கும் இடையிலான முக்கிய வர்த்தக பாதை பர்மா ஆகும். கீழ் பர்மாவின் மோன் இராச்சியம் வங்காள விரிகுடாவில் முக்கியமான வர்த்தக மையமாக செயல்பட்டது.
மைக்கேல் அதா, இயன் பிரவுன், மற்றும் பர்மாவின் இதர பொருளாதார வரலாற்றாசிரியர்களின் கூற்றின்படி, பர்மாவின் காலனித்துவத்திற்கு முந்தைய பொருளாதாரம் அடிப்படையில் வாழ்வாதாரப் பொருளாதாரமாக இருந்தது, பெரும்பான்மையான மக்கள் அரிசி உற்பத்தி மற்றும் பிற விவசாயங்களில் ஈடுபட்டுள்ளனர். 19 ஆம் நூற்றாண்டின் நடுப்பகுதியில் கிங் மைண்டன் மினின் ஆட்சி வரை பர்மாவிற்கு முறையான நாணய முறைமை இல்லை.
அனைத்து நிலங்களும் தொழில்நுட்ப ரீதியாக பர்மிய மன்னருக்கு சொந்தமானவை. ஏற்றுமதி, எண்ணெய் கிணறுகள், ரத்தின சுரங்கம் மற்றும் தேக்கு உற்பத்தி ஆகியவை மன்னரால் கட்டுப்படுத்தப்பட்டன. பர்மா இந்தியப் பெருங்கடல் வர்த்தகத்தில் முக்கியமாக ஈடுபட்டது.
இன்னும் தீர்க்கப்படாத உள் நாட்டுப் பிரச்சினைகள்
முதன்முதலில் நாடு தழுவிய ஆய்வில், மியான்மர் அரசாங்கம் நாட்டின் மக்கள் தொகையில் 37 சதவீதம் பேர் வேலையற்றவர்கள் என்றும் சராசரியாக 26 சதவீதம் பேர் வறுமையில் வாழ்கின்றனர் என்றும் கண்டறிந்துள்ளது.
தொழில் துறை
நாட்டின் மொத்த சாகுபடி நிலப்பரப்பில் 60% உள்ளடக்கிய அரிசி முக்கிய விவசாய விளைபொருளாகும். மொத்த உணவு தானிய உற்பத்தியில் 97% அரிசி. சர்வதேச அரிசி ஆராய்ச்சி நிறுவனத்துடன் ( ஐ.ஆர்.ஆர்.ஐ ) இணைந்து, 1966 மற்றும் 1997 க்கு இடையில் 52 நவீன அரிசி வகைகள் நாட்டில் வெளியிடப்பட்டன, இது தேசிய அரிசி உற்பத்தியை 1987 ல் 14 மில்லியன் டன்னாகவும், 1996 ல் 19 மில்லியன் டன்னாகவும் உயர்த்த உதவியது. 1988 வாக்கில், நாட்டின் நெல் வயல்களில் பாதியில் நவீன வகைகள் பயிரிடப்பட்டன, இதில் 98% பாசனப் பகுதிகள் அடங்கும். 2011 ஆம் ஆண்டில், மியான்மரின் மொத்த அரைக்கப்பட்ட அரிசி உற்பத்தி 10.26 மில்லியன் டன்களாக இருந்தது, இது 2010 ல் 1.8 சதவீதத்திலிருந்து அதிகரித்தது.
தேக்கு என்பது ஒரு மதிப்புமிக்க ஏற்றுமதியாகும், இது அதன் ஆயுள் காரணமாக ஐரோப்பிய கப்பல் கட்டுமானத்தில் பயன்படுத்தப்பட்டது, மேலும் 1700 களில் இருந்து 1800 களில் பர்மிய ஏற்றுமதி வர்த்தகத்தின் மைய புள்ளியாக மாறியது. மோங் மாவோ போன்ற உயரமுள்ள பகுதிகளில் ரப்பர் தோட்டங்கள் ஊக்குவிக்கப்படுகின்றன. மோங் பாவ் மாவட்டம் போன்ற தாழ்வான பகுதிகளில் சர்க்கரை தோட்டங்கள் வளர்க்கப்படுகின்றன.
நவீன தொழில்நுட்பத்தில் திறமையான படித்த தொழிலாளர்கள் இல்லாதது பொருளாதாரத்தின் வளர்ந்து வரும் பிரச்சினைகளுக்கு பங்களிக்கிறது. சமீபத்தில், நாட்டில் போதுமான உள்கட்டமைப்பு இல்லை. பொருட்கள் முதன்மையாக தாய் மற்றும் சீன எல்லைகள் மற்றும் யாங்கோனின் முக்கிய துறைமுகம் வழியாக பயணிக்கின்றன.
விவசாயம், இலகுவான தொழில் மற்றும் போக்குவரத்து நடவடிக்கைகளில் தனியார் துறை ஆதிக்கம் செலுத்துகிறது, அதே நேரத்தில் அரசாங்கம் ஆற்றல், கனரக தொழில் மற்றும் இராணுவத் தொழில்களைக் கட்டுப்படுத்துகிறது. மற்ற தொழில்களில் விவசாய பொருட்கள், ஜவுளி, மர பொருட்கள், கட்டுமான பொருட்கள், கற்கள், உலோகங்கள், எண்ணெய் மற்றும் இயற்கை எரிவாயு ஆகியவை அடங்கும்.
புதுப்பிக்கத்தக்க ஆற்றல்
மியான்மரில் வளமான சூரிய சக்தி மற்றும் நீர் மின்சக்தி உள்ளது. கிரேட்டர் மீகாங் துணை பிராந்தியத்தின் நாடுகளில் நாட்டின் தொழில்நுட்ப சூரிய சக்தி திறன் மிக அதிகம். காற்றாலை ஆற்றல், உயிர்வாயு மற்றும் உயிர்வாயு ஆகியவை மட்டுப்படுத்தப்பட்ட ஆற்றலைக் கொண்டுள்ளன மற்றும் பலவீனமாக வளர்ந்தன.
சுற்றுலா
1992 முதல், அரசாங்கம் சுற்றுலாவை ஊக்குவித்து வருகிறது. 2008 வரை, ஆண்டுதோறும் 750,000 க்கும் குறைவான சுற்றுலாப் பயணிகள் நாட்டிற்கு வருகின்றனர். ஆனால் கடந்த ஆண்டுகளில் கணிசமான வளர்ச்சி காணப்படுகிறது. 2012 ஆம் ஆண்டில், 1.06 மில்லியன் சுற்றுலாப் பயணிகள் நாட்டிற்கு வருகை புரிந்தனர்.
குறிப்புகள்
பகுப்பு:மியான்மரின் பொருளாதாரம் பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
2021 ஆக்லாந்து கத்திக்குத்து
ஆக்லாந்து கத்திக்குத்து (2021 Auckland stabbing) நியூசிலாந்து, ஆக்லாந்து, நியூலின் புறநகர்ப் பகுதியில் உள்ள கவுண்டவுன் பல்பொருள் அங்காடியில் 2021 செப்டம்பர் 3 உள்ளுர் நேரம் 14:40 மணியளவில் நடந்தது. இந்நிகழ்வில் ஏழு பொது மக்கள் படுகாயமடைந்தனர். தாக்குதல் நடத்திய அகமது சம்சுதீன் என்ற இலங்கையைச் சேர்ந்தவர் அதே இடத்தில் காவல்துறையினரால் சுட்டுக் கொல்லப்பட்டார். இது ஒரு பயங்கரவாத நிகழ்வாகக் கருதப்படுகிறது. மேலும் இது "இசுலாமிய அரசு-அகத்தூண்டப்பட்ட" ஒரு நிகழ்வு என நியூசிலாந்துப் பிரதமர் ஜசிந்தா ஆர்டெர்ன் தெரிவித்தார். கவுண்டவுன் பல்பொருள் அங்காடி ஒன்றில் நான்கு மாதங்களுக்குள் நடந்த இரண்டாவது கத்திக்குத்து நிகழ்வு இதுவாகும். முன்னதாக துனெடின் நகர அங்காடியில் 2021 மே 10 இல் 5 பேர் படுகாயமடைந்தனர். 2019 ஆம் ஆண்டு கிறைஸ்ட்சேர்ச் பள்ளிவாசல் படுகொலைகளுக்குப் பின்னர் நடந்த முதல் தீவிரவாதத் தாக்குதல் இதுவாகும்.
கோவிடு-19 முடக்கம்
இந்தத் தாக்குதல் நடைபெற்ற காலப்பகுதியில், ஆக்லாந்து நகரம் கொரோனா வைரசுத் தொற்று காரணமாக 2021 ஆகத்து 17 முதல் முடக்க நிலையில் இருந்தது. பல்பொருள் அங்காடிகள் போன்ற அதியாவசியத் தேவைகளுக்கான வணிக நிறுவனங்கள் மட்டுமே திறந்திருக்க அனுமதிக்கப்பட்டிருந்தன. அத்துடன், சமூக இடைவெளியை உறுது செய்யும் பொருட்டு, பல்பொருள் அங்காடிகளில் அனுமதிக்கப்படும் மக்களின் எண்ணிக்கையும் மட்டுப்படுத்தப்பட்டிருந்தது
பயங்கரவாதம்
நியூசிலாந்தில் பயங்கரவாதம் ஒப்பீட்டளவில் அதிக அளவில் நடைபெறவில்லை. கடைசியாக, கிறைஸ்ட்சேர்ச் பள்ளிவாசல் படுகொலைகள் 2019 மார்ச்சில் நடத்தப்பட்டது, அப்போது வெள்ளிக்கிழமை தொழுகையின் போது இரண்டு பள்ளிவாசல்களில் துப்பாக்கிச் சூடுகள் நடத்தப்பட்டதில் 50 முசுலிம்கள் கொல்லப்பட்டனர். இத்தாக்குதலை அடுத்து கூட்டப்பட்ட அரச ஆணையம் நியூசிலாந்தின் பயங்கரவாதச் சட்டம் போதுமானதாக இல்லை என்று கண்டறிந்தது. மேலும் நியூசிலாந்து நாடாளுமன்றம் ஏற்கனவே பயங்கரவாதச் சட்டத் திருத்தங்களை விவாதித்து வந்தது. ஆக்லாந்துத் தாக்குதல் நியூசிலாந்தில் அறியப்பட்ட முதல் இசுலாமியத் தீவிரவாத தாக்குதல் ஆகும்.
நிகழ்வு
தாக்குதல் நடத்தியவர் கிளென் ஈடனில் உள்ள தனது வீட்டில் இருந்து வெளியேறி, லின்மாலில் உள்ள கவுண்டவுன் பல்பொருள் அங்காடிக்கு தொடருந்தில் பயணம் செய்தார். இவர் ஏற்கெனவே சிறப்புக் காவல் படையின் கண்காணிப்பில் இருந்து வந்ததால், அக்குழு அவரைப் பின்தொடர்ந்தது. கண்காணிப்பு குழு பல்பொருள் அங்காடியில் சமூக இடைவெளி போன்ற கட்டுப்பாடுகளால் அம்மனிதனை நெருக்கமாகப் பின்தொடர்வதில் சிரமம் ஏற்பட்டது.
அம்மனிதன் அங்காடியில் விற்பனைக்கிருந்த கத்தி ஒன்றைப் பயன்படுத்தி தாக்குதலை மேற்கொண்டான். சமூக வலைத்தளங்களில் பகிரப்பட்ட ஒரு காணொளியில், பொதுமக்கள் சிலர் மற்றவர்களை எச்சரிப்பதையும், சிலர் தலையிட முயன்றதையும் காட்டியது.
அவரைத் தொடர்ந்து வந்த இரண்டு சிறப்புக் காவல்துறை அதிகாரிகள் தாக்குதல் தொடங்கிய ஓரிரு நிமிடங்களில், தாக்குதல் நடத்தியவர் சரணடைய மறுத்ததை அடுத்து அவரைச் சுட்டுக் கொன்றனர்.
காயமடைந்தோர்
ஏழுபேர் இத்தாக்குதலைல் காயமடந்தனர். ஆறு பேர் படுகாயங்களுடன் மருத்துவமனைகளுக்குக் கொண்டு செல்லப்பட்டனர். ஒருவர் சிறு காயங்களுக்கு உள்ளானார். காயமடைந்தவர்களில் நால்வர் 29, 43, 60, 66 அகவையுடைய பெண்கள் ஆவர். மூவர் 53, 57, 77 அகவையுடய ஆண்கள் ஆவர்.
தாக்கியவர்
அகமது ஆதில் முகமது சம்சுதீன் 32 அகவையுடைய இலங்கைச் சோனகர். முசுலிம்கள் பெரும்பான்மையாக வதியும் காத்தான்குடி நகரில் பிறந்தவர். இந்நகரம் அண்மைக் காலமாக முசுலிம் அடிப்படைவாத சர்ச்சையில் சிக்கியிருந்தது. 2019 இலங்கை உயிர்ப்பு ஞாயிறு குண்டுவெடிப்புகளை நடத்திய சகரான் என்ற தீவிரவாதியின் சொந்த ஊர் இதுவாகும். இவருடைய தந்தை முகமது சம்சுதீன் அரச பாடசாலைகளில் அதிபராகப் பணியாற்றி ஓய்வு பெற்று, கனடாவில் வசிக்கிறார். ஏனைய சகோதரர்கள் வெளிநாடுகளில் வசிக்கின்றனர். தாயார் மட்டும் காத்தான்குடியில் உள்ளார். சம்சுதீன் மட்டக்களப்பு புனித மெதடிஸ்த மத்திய கல்லூரி, கொழும்பு இந்துக் கல்லூரி ஆகியவற்றில் கல்வி கற்றார். பின்னர் 2011 இல் மாணவர் நுழைவுச் சீட்டுப் பெற்று நியூசிலாந்து வந்தார். இவர் 2011 அக்டோபரில் மேற்படிப்புக்காக நியூசிலாந்து வந்தார். சம்சுதீன் 2016 இல் ஐஎஸ்ஐஎஸ் ஆதரவாளராக காவல்துறையினருக்கு அடையாளம் காணப்பட்டார். சம்சுதீன் இரண்டு தடவை பெரிய வேட்டைக் கத்திகளை வாங்கியும், இசுலாமிய அரசுக் காணொளிகளை வைத்திருந்த காரணங்களுக்காகவும், இவர் ஒரு பொதுப் பாதுகாப்பு அபாயகரமானவராகக் கருதப்பட்டார். மே 2017 இல், அவர் நாட்டை விட்டு வெளியேற முயன்றபோது ஆக்லாந்து விமான நிலையத்தில் தடுத்து வைக்கப்பட்டு, பிணை வழங்கப்படாமல் காவலில் வைக்கப்பட்டார். தடை செய்யப்பட்ட பொருட்களை விநியோகித்த குற்றச்சாட்டில் அவர் பின்னர் குற்றத்தை ஒப்புக்கொண்டு சிறையில் அடைக்கப்பட்டார்.
மூன்றாண்டுகள் சிறையில் கழித்த அவர் 2021 சூலையில் விடுவிக்கப்பட்டார். பின்னர் அவர் இசுலாமிய அரசுக்கு ஆதரவான பிரச்சார பாணியில் பொருட்கள் வைத்திருந்ததாக குற்றம் சாட்டப்பட்டு, ஓராண்டு மேற்பார்வைக்கு தண்டனை அளிக்கப்பட்டது. சிறையில் இருந்து விடுதலையான பிறகு, அவரைக் காவல்துறையினரும், நியூசிலாந்து பாதுகாப்புப் புலனாய்வு சேவையைச் சேர்ந்த 30 பேர் வரை அவரைக் கண்காணித்து வந்தனர். அவர் காவலில் இருந்தபோது சிறை அதிகாரிகளைத் தாக்கிய குற்றச்சாட்டுகளையும் அவர் இறுதிவரை எதிர்கொண்டிருந்தார்.
மேற்கோள்கள்
பகுப்பு:2021 நிகழ்வுகள் பகுப்பு:நியூசிலாந்தில் தீவிரவாதத் தாக்குதல்கள்
குவாலியர் (சட்டமன்றத் தொகுதி)
குவாலியர் (சட்டமன்றத் தொகுதி) (இந்தி: ग्वालियर विधान सभा निर्वाचन क्षेत्र) (தொகுதி எண்:015) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி குவாலியர் மாவட்டத்தில் அமைந்துள்ளது .
தற்போதைய சட்டமன்ற உறுப்பினர்
குவாலியர் சட்டமன்றத் தொகுதியின் சட்டமன்ற உறுப்பினராக பாரதிய ஜனதா கட்சியைச் சேர்ந்த ஜெய்பான் சிங் பவையா உள்ளார்.
மேற்கோள்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:குவாலியர் மாவட்டம்
உஷா கிரண் கான்
உஷா கிரண் கான் (Usha Kiran Khan) (பிறப்பு 1945 ) இந்தி மற்றும் மைதிலி மொழிகளில் பணிபுரியும் ஒரு எழுத்தாளரும், ஓய்வு பெற்ற கல்வி வரலாற்றாசிரியரும் ஆவார்.
தொழில்
பிரபல எழுத்தாளரும் புதின ஆசிரியருமான நாகார்ஜுன் என்பவரை தனது எழுத்துக்களின் தாக்கங்களாக கூறுகிறார். நாகார்ஜுன் பல புதினங்கள், கதைகள் மற்றும் கவிதைகள் மற்றும் மைதிலி மொழியை எழுதியுள்ளார்.
விருதுகள்
2011 ஆம் ஆண்டில், பாமதி: ஏக் அவிஸ்மரனியா பிரேம்கதா என்ற மைதிலி புதினத்துக்கு உஷா ஒரு சாகித்திய அகாதமி விருதை வென்றார். இந்த விருதை இந்தியாவின் சிறந்த எழுத்தாளர்களுக்கு விருது வழங்கும் அமைப்பான சாகித்திய அகாடமி வழங்குகிறது.
2012 ஆம் ஆண்டில், இவரது சிர்ஜன்ஹார் என்ற நூலுக்காக இந்திய கலாச்சார உறவுகள் அமைப்பால் இவருக்கு குசுமாஞ்சலி சாகித்ய சம்மான் விருது வழங்கப்பட்டது. இந்திய கலாச்சார உறவுகள் அமைப்பின் விருதுகள் வழங்கப்பட்ட முதல் ஆண்டு இதுவாகும். மேலும் அவற்றில் ரூ .2,50,000 தொகையும் அடங்கும்.
வெளி இணைப்புகள்
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள் பகுப்பு:இந்தி எழுத்தாளர்கள் பகுப்பு:வாழும் நபர்கள்
காந்த கார் (சோத்பூர்)
காந்த கார் (Ghanta Ghar) என்பது இராசசுதானின் மணிக்கூண்டு என்றும் அழைக்கப்படுகிறது. சோத்பூரின் மறைந்த சர்தார் சிங் கி என்பவரால் இம்மணிக்கூண்டு கட்டப்பட்டது. கோபுரத்தைத் தவிர இங்குள்ள சதார் சந்தைக்குச் சுற்றுலாப் பயணிகள் அடிக்கடி வந்து செல்வார்கள். இச்சந்தையில் இராசசுத்தானி உடைகள், களிமண் சிலைகள், சிற்றுருவ ஒட்டகங்கள் மற்றும் யானைகள், பளிங்குகல் வேலைபாடுகள் மற்றும் பாரம்பரிய வெள்ளி அணிகலன்கள் முதலியன அதிகமாக விற்பனையாகின்றன.
மேற்கோள்கள்
பகுப்பு:இராஜஸ்தான் மாநிலத்திலுள்ள ஊர்களும் நகரங்களும் பகுப்பு:மணிக்கூட்டுக் கோபுரங்கள்
கோட்டுகோதெல்லா கோட்டை
கோட்டுகோதெல்லா கோட்டை (Kotugodella Fort) இலங்கையின் பதுளை மாவட்டத்தில் அல்தும்முல்லை நகரத்திற்கு அருகில் அமைந்துள்ளது. காட்டுகோதெல்லா பலகோட்டுவா என்ற பெயராலும் அழைக்கப்படும் இக்கோட்டை போர்த்துக்கேயர் கோட்டையாகும். போர்த்துக்கேய இலங்கையின் ஆறாவது மற்றும் எட்டாவது கவர்னராக இருந்த கான்சுடாண்டினோ டி சா டி நோரோங்காவின் கட்டுப்பாட்டில் இருந்த போர்த்துகேயர்கள் 1630 ஆம் ஆண்டில் இடல்கசின்னா கணவாயை ஊவா மாகாணத்திற்குள் நுழைவதற்கான வழியாகப் பயன்படுத்த முயற்சித்தனர். இத்தாக்குதலில் படைகளை நிறுத்துமிடமாக கோட்டை பயன்படுத்தப்பட்டது.
கோட்டுகோதெல்லா கோட்டை இடல்கசின்ன இரயில் நிலையத்திலிருந்து தெற்கே 5 கிமீ (3 மைல்) தொலைவில் நீட்வுட் தேயிலைத் தோட்டத்திற்குள் அமைந்துள்ளது. கோட்டையில் இப்போது எஞ்சியிருப்பது அரை வட்டக் கோட்டைகளின் கல் அடித்தளங்கள் மட்டுமேயாகும்.
2002 ஆம் ஆண்டு நவம்பர் மாதம் இந்த கோட்டை பாதுகாக்கப்பட்ட ஒரு தொல்பொருள் தளமாக அறிவிக்கப்பட்டது.
மேற்கோள்கள்
பகுப்பு:இலங்கை பகுப்பு:ஊவா மாகாணம் பகுப்பு:பதுளை மாவட்டம் பகுப்பு:இலங்கையில் உள்ள கோட்டைகள்
சோமாலி காட்டுச்சில்லை
சோமாலி காட்டுச்சில்லை அல்லது சோமாலி தங்க மார்பு காட்டுச்சில்லை (எம்பெரிசா போலியோப்ளூரா) என்பது எம்பெரிசிடே குடும்பத்தில் உள்ள ஒரு வகை பறவையாகும்.
இது எத்தியோப்பியா, கென்யா, சோமாலியா, தெற்கு சூடான், தான்சானியா, உகாண்டா ஆகிய நாடுகளில் காணப்படுகிறது. இதன் இயற்கையான வாழ்விடங்கள் வறண்ட புன்னிலம் மற்றும் மிதவெப்பமண்டல அல்லது வெப்பமண்டல உலர் புதர்கள் ஆகும்.
பிங்கால் மாகாணம்
பிங்கால் மாகாணம் (Bingöl Province,   ; Zazaki  , Kurdish   ,   Ճապաղջուր     ) என்பது கிழக்கு அனத்தோலியாவில் உள்ள ஒரு துருக்கி மாகாணமாகும். இந்த மாகாணம் 1936 ஆம் ஆண்டில் எலாஸ் மற்றும் எர்சின்கானின் சில பகுதிகளிலிருந்து உருவாக்கப்பட்டது. புதிய மாகாணம் 1945 ஆம் ஆண்டு பிங்கால் மாகாணம் என பெயர் மாற்றப்படும் வரை சபகூர் மாகாணம் (ஆர்மீனிய பெயரான "சபாக்ஜூர்" என்பதிலிருந்து "முரட்டுத்தனமான நீர்" என்று பொருள்) என்று அழைக்கப்பட்டது. இதன் அண்டை மாகாணங்களாக துன்செலி, ஏர்சுரம், மியூ, தியர்பாகர், எர்சின்கான், எலாசோ போன்றவை உள்ளன. இந்த மாகாணம் 8,125 கிமீ 2 பரப்பளவைக் கொண்டுள்ளது. இதன் மக்கள் தொகையானது 255,170 ஆகும். இங்கு பேசப்படும் முக்கிய மொழிகளாக துருக்கியம், சசாகி மற்றும் குர்தி போன்றவை உள்ளன. மாகாணத்தின் தலைநகராக பிங்கல் உள்ளது. மாகாணத்தில் பெரும்பான்மையாக வாழும் மக்கள் ஜாசாக்கள் ஆவர். மாகாணத்தின் தற்போதைய ஆளுநரான, கதிர் எக்கின்சி 5 நவம்பர் 2018 அன்று சனாதிபதியால் நியமிக்கப்பட்டார்.
வரலாறு
1935 திசம்பரில் துன்செலி சட்டம் நிறைவேற்றப்பட்டது, இது பிராந்தியத்தில் மிகவும் சக்திவாய்ந்த அரசாங்கத்தை நிறுவக் கோரியது. ஆகையால், தற்போதைய பிங்கால் மாகாணப் பகுதியானது துன்செலி, எர்சின்கான், எலாஜிக் மாகாணங்களுடன் 1936 ஜனவரியில் சேர்த்து நான்காவது இன்ஸ்பெக்டரேட் ஜெனரல் (உமுமி மெஃபெட்டிக்லிக், யுஎம்) பிராந்திய நிர்வாகப் பிரிவில் சேக்ககபட்டது. இது நான்காவது யுஎம் ஆளுநர் தளபதியால் நிர்வகிக்கப்பட்டது. இத்னபடி நகராட்சிகளில் உள்ள அனைத்து ஊழியர்களும் இராணுவத்தைச் சேர்ந்தவர்களாக இருப்பர். ஆளுநர் தளபதிக்கு அனைத்து கிராமங்களில் உள்ள மக்களை வெளியேற்றி இப்பகுதிக்கு மாகாணத்தின் பிற பகுதிகளில் இருந்து மக்களை மீள்குடியேற்றம் செய்ய அதிகாரம் இருந்தது. 1946 இல் துன்செலி சட்டம் ரத்து செய்யப்பட்டு அவசரகால நிலை நீக்கப்பட்டது, ஆனால் நான்காவது யுஎம் அதிகாரம் இராணுவத்திற்கு மாற்றப்பட்டது. இன்ஸ்பெக்டரேட் ஜெனரல் 1952 இல் ஜனநாயகக் கட்சி அரசாங்கத்தின் போது கலைக்கப்பட்டது.
மாவட்டங்கள்
பிங்கால் மாகாணம் 8 மாவட்டங்களாக பிரிக்கப்பட்டுள்ளது (தலைநகர் மாவட்டம் தடித்து சுட்டபட்டுள்ளது):
குறிப்புகள்
பகுப்பு:துருக்கியின் மாகாணங்கள்
அப் ஊர்பி கொண்டிட்டா
அப் ஊர்பி கொண்டிட்டா (Ab urbe condita, AUC) என்பது இலத்தீன் மொழியில் "ரோம் நகரம் நிறுவப்பட்டதில் இருந்து" எனப்படும். மரபுவழியாக இது கிமு 753 ஆம் ஆண்டாகக் கொள்ளப்படுகிறது. சில ரோமன் ஆண்டுகளைக் குறிக்க பண்டைய ரோமன் வரலாற்றாளர்கள் அ.ஊ.கொ (AUC) என்ற இந்த ஆண்டு முறையைப் பயன்படுத்தினார்கள். உண்மையில், பண்டைய ரோமன்களை விட இன்றைய வரலாற்றாசிரியர்கள் இந்த ஆண்டு முறையை மிக அதிகமாக தமது ஆக்கங்களில் பயன்படுத்தி வருகின்றனர். ரோமர் காலத்தில் பொதுவாகத் தமது ஆண்டுகளை அந்தந்த ஆண்டில் இருந்த இரண்டு ஆட்சியாளர்களின் (consul) பெயரால் அழைத்தனர். பேரரசர் ஒருவர் ஆட்சியேறிய ஆண்டும் (regnal year) சில வேளைகளில் பயன்படுத்தப்பட்டது. இம்முறை குறிப்பாக பைசண்டைன் பேரரசு காலத்தில் கிபி 537 இற்குப் பின்னர் யுஸ்டீனியன் பேரரசனின் நடைமுறையில் இருந்தது.
அனோ டொமினி ஆண்டுகளுடன் ஒப்பீடு
ரோம் நகரில் டையனைசியஸ் எக்சிகசு என்ற துறவி கிபி 525 ஆம் ஆண்டில் அனோ டொமினி முறை காலக்கணக்கீட்டை அறிமுகப்படுத்தினார். உயிர்த்த ஞாயிறு (ஈஸ்டர்) பற்றிய அவரது ஆய்வை அடிப்படையாக வைத்து அவர் இந்த முறையைக் கணக்கிட்டார். அவரது ஈஸ்டர் அட்டவணையில் கிபி 532 ஆம் ஆண்டை ரோமப் பேரரசன் டயோகிளேத்தியன் முடி சூடிய ஆண்டான 248 உடன் தொடர்பு படுத்தினார். டயோகிளேத்தியன் முடி சூடிய 284, நவம்பர் 20 ஆம் நாளுடன் ஆரம்பிக்காமல், பதிலாக இயேசு கிறித்து பிறந்த ஆண்டாக எண்ணப்படும் ஆண்டுடன் தனது அட்டவணையைத் தொடங்கினார். இயேசு கிறித்துவின் பிறந்த ஆண்டு கிபி 1 எனவோ அல்லது கிமு 1 எனவோ அவர் கருதியிருக்கக்கூடும் என நம்பப்படுகிறது (அனோ டொமினி ஆண்டுக்கணக்கில் சுழியம் ஆண்டு இல்லை). கிபி 1 ஆம் ஆண்டு ரோம ஆண்டு "DCCLIV அப் ஊர்பி கொண்டிட்டா" எனப் பின்னர் வரலாற்றாய்வாளர்களால் கணக்கிடப்பட்டது.
குறிப்புகளும் மேற்கோள்களும்
பகுப்பு:காலம் பகுப்பு:நாட்காட்டிகள் பகுப்பு:உரோமைப் பேரரசு
- (பக்கவழி நெறிப்படுத்தல்)
- என்பது அமெரிக்கத் தகவல் இடைமாற்றத் தரக் குறிமுறை ஒருங்குறியும் இடைக்கோடும் U+002D ஆகும்
- என்பது பின்வருனவற்றைக் குறிக்கும்
ஊசிப்புழு நோய்த் தொற்று
ஊசிப்புழு (Pinworm infection இது நூல்புழு நோய்த் தொற்று எனவும் அழைக்கப்படுகிறது) என்பது ஊசிப்புழுவினால் மனிதர்களுக்கு ஏற்படும் ஒட்டுண்ணி பீடிப்பு நோயாகும். மலவாயில் அரிப்புத் தோலழற்சி ஏற்படுவது பொதுவான அறிகுறியாகும். இந்த நோய்த் தொற்று வந்தால் தூக்கமின்மை ஏற்படும். ஆனால் ஒரு சிலருக்கு இதன் அறிகுறிகள் தெரிவது இல்லை.
இந்த நோயானது ஊசிப்புழுவின் முட்டைகளின் மூலமாக மனிதர்களுக்கு பரவுகிறது. இந்த முட்டைகள் துவக்கத்தில் மலவாய் அருகே தோன்றி சுமார் மூன்று வாரங்கள் வரை அங்கு உயிர்வாழ்கின்றன. பள்ளிக்கூடம் செல்பவர்கள், சுகாதார நிலையங்கள் மற்றும் சிறைச்சாலைகளில் பணிபுரிபவர்கள் அல்லது நோய்த் தொற்றினால் பாதிக்கப்பட்டவர்களை பராமரிப்பவர்கள் போன்றோருக்கு இந்த நோய்த் தொற்று ஏற்படுகிறது. ஆனால் மற்ற விலங்குகள் மூலமாக இந்த நோய்கள் பரவாது. புழுவானது ஒரு செண்ட்டி மீட்டர் நீளத்திற்கு வந்த பிறகோ அல்லது நுண்நோக்கி மூலமாகவோ இதனைக் கண்டறியலாம்.
பாதிக்கப்பட்டவர்களுக்கு நோயின் தன்மைக்குப் பொருத்தவாறு மெபண்டசோல், பைடண்டல் பைமோட் அல்லது அல்பண்டசோல் ஆகிய மருந்துகளை இரண்டு பொழுதளவு இரண்டு வாரங்களுக்கு மருந்து கொடுக்கப்படலாம். பாதிக்கப்பட்டவர்களை பராமரிக்கும் பணிகளில் ஈடுபடுபவர்களும் இதே அளவிலான மருந்துகளை எடுத்துக் கொள்ளல் வேண்டும். சொந்த உடைமைகளை வெந்நீரில் வைத்து துவைக்க வேண்டும். நன்றாக கைகழுவுதல், நாள்தோறும் காலையில் குளித்தல், உள்ளாடைகளை தினமும் மாற்றுதல் ஆகியவை இந்த நோய்த்தொற்றுகளிலிருந்து பாதுகாக்க உதவும்.
ஊசிப்புழு நோய்த்தொற்று உலகின் பல்வேறு நாடுகளிலும் காணப்படுகிறது. பொதுவாக இவ்வகையான நோய்த் தொற்று வளர்ந்த நாடுகளில் காணப்படுகிறது. அமெரிக்க ஐக்கிய நாடுகளில் 20 விழுக்காடு மக்கள் பாதிக்கப்படுகின்றனர். இது தீவிர நோய்த் தொற்றாகக் கருதப்படவில்லை. இந்த நோய்த் தொற்று வரலாற்றின் பல காலங்களில் இருந்து வந்ததாக நம்பப்படுகிறது.
வரலாறு
வெள்ளைப்பூண்டு இந்த நோய்த் தொற்றுக்கு மருந்தாக இந்தியா, சீனா, எகிப்து மற்றும் கிரேக்கம் (நாடு) போன்ற நாடுகளில் பயன்படுத்தப்பட்டு வந்துள்ளது. இப்போக்கிரட்டீசு (459–370 கி.மு) நோயின் ஒட்டுண்ணிகளுக்கு மருந்தாக பூண்டினைக் குறிப்பிட்டுள்ளார். ஜெர்மனி தாவரவியலாளர் லானிசரஸ் (1564) நோய்த் தொற்றிற்கு பூண்டினை மருந்தாக குறிப்பிட்டுள்ளார். ஆனால் வெறும் வெள்ளைப் பூண்டினை தோலில் பயன்படுத்தினால் சருமப் பாதிப்புகள் ஏற்படும்.
சிறிய கொண்டை ஆலா
சிறிய கொண்டை ஆலா ( Lesser crested tern ) என்பது நீள் சிறகு கடற்பறவை குடும்பத்தைச் சேர்ந்த ஒரு ஆலா ஆகும்.
சொற்பிறப்பியல்
இந்த இனத்தின் விலங்கியல் பெயரில் உள்ள பேரினப் பெயரான Thalasseus என்பது பண்டைய கிரேக்கச் சொல்லான தலசா (thalassa) என்பதிலிருந்து வந்தது. இதன் பொருள் "கடல்" என்பதாகும். விலங்கியல் பெயரில் உள்ள இனப்பெயரான பெங்கலென்சிஸ் (bengalensis) என்பது " வங்காளத்தின் " என்று பொருள்படும். இது வட இந்தியா மற்றும் வங்காளதேசத்தின் பெரும்பகுதியை வரலாற்று ரீதியாக குறிப்பிடும் சொல்லாகும்.
பரவல்
thumb| சிறிய கொண்டை ஆலா இது உலகின் துணை வெப்பமண்டல கடலோரப் பகுதிகளில் முக்கியமாக செங்கடலில் இருந்து இந்தியப் பெருங்கடல் வழியாக மேற்கு அமைதிப் பெருங்கடல் மற்றும் ஆத்திரேலியா வரை இனப்பெருக்கம் செய்கிறது. லிபிய கடற்கரையிலிருந்து இரண்டு தீவுகளில் நடுநிலக் கடலின் தெற்கு கடற்கரையில் குறிப்பிடத்தக்க எண்ணிக்கையில் காணப்படுகிறது. இத்தாலியிலும், பிரான்சிலும் தற்செயலான இனப்பெருக்கம் பதிவாகியுள்ளது. ஆத்திரேலியப் பறவைகள் அநேகமாக அங்கேயே இருக்கும். ஆனால் மற்ற பகுதியில் உள்ள பறவைகள் குளிர்காலத்தில் தெற்கு நோக்கி தென்னாப்பிரிக்கா வரை வலசை போகின்றன.
துணை இனங்கள்
மத்திய தரைக்கடல் இனம் ஐரோப்பாவிற்கு அரிதாக வந்து அலைந்து திரிகிறது. மேலும் இத்தாலி, எசுப்பானியா, இங்கிலாந்தில் தூய அல்லது கலப்பு ஜோடிகளால் ( சாண்ட்விச் ஆலாவுடன் ) இனப்பெருக்கம் ஆகிறது.
இந்த இனம் கடற்கரைகள் மற்றும் தீவுகளில் அடர்த்தியான கூட்டமாக சேர்ந்து இனப்பெருக்கம் செய்கிறது. இது கடலில் உயர்ந்து நிற்கும் பாறைகள் மீதும் தீவுகளின் தரையிலும் அருகருகே நெருக்கமாக கூடு கட்டி ஒன்று முதல் இரண்டு (அரிதாக மூன்று) முட்டைகளை இடும். கூடு கட்டும் நடத்தை சாண்ட்விச் ஆலாக்களைப் போலவே உள்ளது. மிகவும் அடர்த்தியாக கூட்டம் சேர்ந்து கூடு கட்டுவதன் மூலம் வேட்டையாடிகளிடமிருந்து தப்ப முயல்கிறது. மேலும் (குறைந்தபட்சம் எமிக்ரேட்டா துணையினம்) வேட்டையாடியான மஞ்சள்-கால் கடற்காக்கை இனப்பெருக்கத்தை முடித்துவிட்டு கூடுகளை விட்டு வெளியேறும்போது அதாவது கோடையின் பிற்பகுதியில் இவை கூடுகட்டி இனப்பெருக்கம் செய்கின்றன. thumb| தலசியஸ் பெங்காலென்சிஸ் - MHNT
விளக்கம்
அனைத்து தலசீயஸ் ஆலாக்களைப் போலவே, சிறிய கொண்டை ஆலாக்களும் பொதுவாக உவர் நீரில் குதித்து மீன்களைப் பிடித்து உணவாக கொள்கின்றது. காதலூட்டத்தில் ஒரு பகுதியாக பெண் பறவைக்கு ஆண் பறவை மீனைப் பரிசாக அளிக்கும். இடது|thumb| கிரேட் பேரியர் ரீஃப், ஆத்திரேலியா. இது ஒரு நடுத்தர அளவுள்ள பெரிய ஆலாவாகும். இதன் மூன்று மிக நெருங்கிய உறவினர்களான சாண்ட்விச் ஆலா, எலிகண்ட் ஆலா, சைனீஸ் க்ரெஸ்டட் ஆலா ஆகியவற்றுடன் மிகவும் ஒத்த அளவும், பொதுவான தோற்றமும் கொண்டது. முதிர்ந்த பறவைகள் கோடைக் காலத்தில் (இனப்பெருக்க காலம்) தலை உச்சி கறுப்பாகவும், கால்கள் கறுப்பாகவும், நீண்ட கூர்மையான ஆரஞ்சு அலகும் கொண்டது. மேல் இறக்கைகள், பிட்டம், மத்திய வால் இறகுகள் சாம்பல் நிறமாகவும், அடிப்பகுதி வெண்மையாகவும் இருக்கும். இறக்கையில் உள்ள முதன்மை பறக்கும் இறகுகள் கோடையில் கருமையாகின்றன. குளிர்காலத்தில், உச்சந்தலையும், நெற்றியும் கருங்கோடுகளுடன் கூடிய வெண்மையாக மாறும். அழைப்பு சாண்ட்விச் ஆலா போன்ற உரத்த குரலில் இருக்கும்.
பாதுகாப்பு
இந்த ஆலாவானது ஆப்பிரிக்க-ஐரேவசிய புலம்பெயர் நீர்ப்பறவைகளுக்கான பாதுகாப்பு ஒப்பந்ததால் ( AEWA ) பாதுகாக்கபடும் இனங்களில் ஒன்றாக உள்ளது. மேலும் மத்திய தரைக்கடல் கடல் பறவைகள் செயல் திட்டத்தில் பட்டியலிடப்பட்டுள்ள 10 கடல் பறவை இனங்களில் இதுவும் ஒன்றாகும்.
இந்தியாவில் பி. எம். சயீத் கடல் பறவைகள் காப்பகப் பகுதியில் இந்த ஆலா ஆலா பாதுகாக்கப்படுகிறது. இடது|thumb|300x300px| மேன்லி மெரினா, தெ.கி குயின்ஸ்லாந்து, ஆஸ்திரேலியாவில் க்ரெஸ்டட் மற்றும் காஸ்பியன் ஆலாக்கள், சில்வர் குல்ஸ் மற்றும் பைட் சிப்பி கேட்சர் வலது|thumb| [[இந்தியாவின் கேரளத்தில் உள்ள கண்ணூரில் படம்பிடிக்கபட்ட ஒரு தனி சாண்ட்விச் ஆலாவுடன் பல சிறு கொண்டை ஆலாகள்.]] thumb| [[முழப்பிலங்காடு கடற்கரையில் சிறிய கொண்டை ஆலாக்கள்]]
வெளி இணைப்புகள்
பகுப்பு:காணொளிக் கோப்பு உள்ள கட்டுரைகள் பகுப்பு:இந்தோனேசியப் பறவைகள் பகுப்பு:ஆத்திரேலியப் பறவைகள் பகுப்பு:வட ஆப்பிரிக்கப் பறவைகள் பகுப்பு:மாலத்தீவுப் பறவைகள் பகுப்பு:ஆலா
புருனேயின் பொருளாதாரம்
புருனேயின் பொருளாதாரம் (ஆங்கிலம்:Economy of Brunei) என்பது சிறியது மற்றும் செழிப்பானது. இது வெளிநாட்டு மற்றும் உள்நாட்டு தொழில் முனைவோர், அரசாங்க ஒழுங்குமுறை மற்றும் பொதுநல நடவடிக்கைகள் மற்றும் கிராம மரபுகளின் கலவையாகும். கச்சா எண்ணெய் மற்றும் இயற்கை எரிவாயு ஏற்றுமதியால் இது முற்றிலும் ஆதரிக்கப்படுகிறது.
உலக பொருளாதாரத்தில் சீராக அதிகரித்த ஒருங்கிணைப்பு உள் சமூக ஒத்திசைவைக் குறைமதிப்பிற்கு உட்படுத்தும் என்று புருனேயின் தலைவர்கள் கவலை கொண்டுள்ளனர் இருப்பினும் 2000 APEC (ஆசிய பசிபிக் பொருளாதார ஒத்துழைப்புக் கழகம்) தலைமையாக இருப்பதன் மூலம் ஒரு முக்கிய நாடாக மாறுவதற்கான நடவடிக்கைகளை அது எடுத்துள்ளது. இரண்டாம் பாதியில் எண்ணெய் விலை அதிகமாக இருந்ததால் 1999 இல் வளர்ச்சி 2.5% என மதிப்பிடப்பட்டது.
எண்ணெய் உற்பத்தி
தென்கிழக்கு ஆசியாவில் மூன்றாவது பெரிய எண்ணெய் உற்பத்தியாளராக புருனே உள்ளது, சராசரியாக ஒருநாளைக்கு 180000 பீப்பாய்கள் உற்ப்பத்திச் செய்கிறது. இது உலகில் திரவ இயற்கை எரிவாயுவை உற்பத்தி செய்யும் நாடுகளில் ஒன்பதாவது இடத்தில் உள்ளது.
பெரும் பொருளாதார போக்கு
வாங்கும் திறன் சமநிலை ஒப்பீடுகளுக்கு, அமெரிக்க டாலர் 1.52 புருனியன் டாலர்களில் மட்டுமே பரிமாறிக்கொள்ளப்படுகிறது. சராசரி ஊதியம் 2009 இல் ஒரு மணி நேரத்திற்கு. 25.38 ஆகும்.
புருனேயின் சமுதாயத்தை சீர்குலைக்கக்கூடும் என்ற கவலையில் வெளிநாட்டு தொழிலாளர்கள் குடியேறுவதை அரசாங்கம் கட்டுப்படுத்துகிறது. வெளிநாட்டினருக்கான பணி அனுமதி குறுகிய காலத்திற்கு மட்டுமே வழங்கப்படுகிறது மற்றும் தொடர்ந்து புதுப்பிக்கப்பட வேண்டும். இந்த கட்டுப்பாடுகள் இருந்தபோதிலும், வெளிநாட்டினர் குறிப்பிடத்தக்க அளவில் இங்கு பணிபுரிய வருகின்றனர். அரசாங்கம் 1999 இல் மொத்தம் 122,800 பணியாளர்களைப் பதிவுசெய்தது, வேலையின்மை விகிதம் 5.5% ஆகும்.
ஏற்றுமதி
கிட்டத்தட்ட அனைத்து ஏற்றுமதிகளுக்கும் எண்ணெய் மற்றும் இயற்கை எரிவாயு மட்டுமே அடங்கும். பெட்ரோலியம் தவிர வேறு சில தயாரிப்புகள் மட்டுமே உள்நாட்டில் உற்பத்தி செய்யப்படுவதால், பலவகையான பொருட்களை இறக்குமதி செய்யப்படுகிறது. புருனே புள்ளிவிவரங்கள் சிங்கப்பூரை இறக்குமதியின் மிகப்பெரிய புள்ளியாகக் காட்டுகின்றன. இது 1997 இல் 25% இறக்குமதி ஆகும்.
இறக்குமதி
சப்பான் மற்றும் மலேசியா இரண்டாவது பெரிய இறக்குமதியாளர்கள். பல நாடுகளைப் போலவே, மோட்டார் வாகனங்கள், கட்டுமான உபகரணங்கள், மின்னணு பொருட்கள் மற்றும் வீட்டு உபகரணங்கள் ஆகியவற்றிற்கான உள்ளூர் சந்தைகளில் சப்பானிய தயாரிப்புகள் ஆதிக்கம் செலுத்துகின்றன. 1998 ஆம் ஆண்டில் புருனேக்கு இறக்குமதி செய்யும் மூன்றாவது பெரிய நாடு அமெரிக்கா ஆகும்.
முதலீடு
புருனே அரசு அதிக வெளிநாட்டு முதலீட்டை தீவிரமாக ஊக்குவிக்கிறது. சில நிபந்தனைகளை பூர்த்தி செய்யும் புதிய நிறுவனங்கள் முன்னோடி அந்தஸ்தைப் பெறலாம், முதலீடு செய்யப்பட்ட மூலதனத்தின் அளவைப் பொறுத்து வருமான வரியிலிருந்து 5 ஆண்டுகள் வரை லாபம் விலக்கு அளிக்கலாம். சாதாரண பெருநிறுவன வருமான வரி விகிதம் 30% ஆகும். தனிப்பட்ட வருமான வரி அல்லது மூலதன ஆதாய வரி இல்லை.
தொழில் மற்றும் வர்த்தகத் தலைவர்களாக புருனே மலாய்களின் வளர்ச்சியை ஊக்குவிப்பதே அரசாங்கத்தின் மிக முக்கியமான முன்னுரிமைகளில் ஒன்றாகும். வெளிநாட்டு பங்கு உரிமையில் குறிப்பிட்ட கட்டுப்பாடுகள் எதுவும் இல்லை, ஆனால் உள்ளூர் பங்கேற்பு, பகிரப்பட்ட மூலதனம் மற்றும் மேலாண்மை இரண்டுமே ஊக்குவிக்கப்படுகின்றன. அரசு அல்லது புருனே ஷெல் பெட்ரோலியத்துடனான ஒப்பந்தங்களுக்கு ஏலம் கொடுக்கும்போது இத்தகைய பங்கேற்பு உதவுகிறது.
குறிப்புகள்
பகுப்பு:புரூணை
ஐசோக்சசோல்
ஐசோக்சசோல் (Isoxazole) என்பது C3H3NO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவோர் அசோல் சேர்மம் என வகைப்படுத்தப்படுகிறது. இச்சேர்மத்தில் அசோலுடன் நைட்ரசனை அடுத்து ஓர் ஆக்சிசன் இடம் பெற்றிருக்கும். இத்தகைய வளையங்களைப் பெற்றுள்ள சேர்மங்கள் என்றும் இதை வகைப்படுத்துகிறார்கள். ஐசோக்சசோலிலிருந்து வழிப்பெறுதியாக வரவழைக்கப்பட்ட ஒற்றை இணைதிற தனியுறுப்பு ஐசோக்சசோலைல் எனக் கருதப்படுகிறது.
ஐபோடெனிக் அமிலம், முசிமோல் உள்ளிட்ட சில இயற்கைப் பொருட்களில் ஐசோக்சசோல் வளையங்கள் காணப்படுகின்றன. காக்சு-2 தடுப்பியான வால்டிகாக்சிப் (பெக்சுட்ரா) உள்ளிட்ட எண்ணற்ற மருந்துகள் தயாரிப்புக்கும், ஆம்பா என்று சுருக்கியழைக்கப்படும் α-அமினோ-3-ஐதராக்சி-5-மெத்தில்-4-ஐசோக்சசோல்புரோப்பியானிக் அமிலம் என்ற நரம்புக்கடத்தி முன்னோடிக்கும் ஐசோக்சசோல் சேர்மமே அடிப்படையாகும். பியூராக்சான் என்ற வழிப்பெறுதியானது ஒரு நைட்ரிக் அமில வழங்கியாகும். ஐசோக்சசோலைல் தொகுதியானது குளோக்சாசில்லின், டைகுளோக்சாசில்லின், புளு குளோக்சாசில்லின் உள்ளிட்ட பல பீட்டா-லாக்டமேசு-தடுப்பு நுண்மக் கொல்லிகளில் காணப்படுகிறது. லெபுளுனோமைடு என்ற மருந்து ஒரு ஐசோக்சசோல் வழிப்பெறுதி மருந்தாகும்.
ஐசோக்சசோல் வளையங்களைக் கொண்டிருக்கும் வளர்வினை ஊக்கிகளுக்கு உதாரணமாக தானாசோல், ஆண்ட்ரோய்சோக்சசோல் போன்றவற்றைக் குறிப்பிடலாம்.
புற இணைப்புகள்
பகுப்பு:எளிய அரோமாட்டிக்கு வளையங்கள் பகுப்பு:ஐசோக்சசோல்கள்
நந்தாதேவி உயிர்க்கோளக் காப்பகம்
நந்தாதேவி உயிர்க்கோளக் காப்பகம் (Nandadevi Biosphere Reserve) இந்தியாவின் வடக்கு எல்லையான இமயமலையின் உத்தரகண்ட் மாநிலத்தின் கார்வால் பகுதியில் அமைந்துள்ளது. 1988ஆம் ஆண்டு உயிர்க்கோளக் காப்பகமாக அறிவிக்கப்பட்டது. நந்தா தேவி தேசியப் பூங்கா மற்றும் உலகப் பாரம்பரியக் களங்களுள் ஒன்றான மலர்ப் பள்ளத்தாக்கு தேசியப் பூங்கா ஆகியவற்றை மையமண்டலங்களாக உள்ளடக்கி 5860 ச.கி.மீட்டரில் பரவியுள்ளது. இந்தியாவில் உயிர்ப்புவியியல் மண்டலங்களில் இமயமலை மண்டலத்தில் இக்காப்பகம் காணப்படுகிறது. உலகப் பாரம்பரியப் பகுதியாக 1992ஆம் ஆண்டு யுனெஸ்கோவால் அறிவிக்கப்பட்டது.
அமைவிடம்
நந்தாதேவி சிகரம் உட்பட தானகிரி, சங்பேங், திரிசூல் போன்ற பலசிகரங்கள் இங்கே காணப்படுகின்றன. உத்ராஞ்சல் மாநிலத்தின் சமோலி, பித்தரோகார் மற்றும் பாகேஸ்வர் போன்ற மாவட்டங்களில் இக்காப்பகம் பரவியுள்ளது. கார்வால் இமயமலைப் பகுதியில் உள்ள சமோலி மாவட்டத்தில் காப்பகத்தின் முக்கியப் பகுதிகள் பரவியுள்ளன. மக்கள் பொதுவாக விறகு, தீவனம், மரதடி மற்றும் இலைகளுக்காக இக்காப்பகத்தைச் சார்ந்துளளனர். பாரம்பரிய மருத்துவ முறைகளில் பல மூலிகை தாவரங்கள் பயன்படுகின்றன.நந்தா தேவி தேசியப் பூங்கா அதன் எளிதில் அடையமுடியாத தன்மை காரணமாக அப்படியே பாதுகாக்கப்படுகிறது.பூப்பள்ளத்தாக்கு தேசியப்பூங்கா அதன் தனித்தன்மையுடைய ஆல்பைன் மலர்கள் நிறைந்த மலர்ப்படுகை காரணமாக மிகச்சிறப்பான இயற்கை அழகுடன் விளங்குகிறது.
தாவரங்கள்
வெப்பமண்டலக்காடு, பகுதி உயர்மலைக்காடு, உயர்மலைக்காடு மற்றும் பனிபடர்ந்த பல காடுவகைகளை உள்ளடக்கிய இக்காப்பகத்தில் இந்திய தாவரவியல் ஆய்வுத்துறையால் 800 தாவர இனங்கள் கண்டறியப்பட்டுள்ளன.
விலங்குகள்
இந்திய விலங்கியல் ஆய்வுத்துறை மற்றும் பிற ஆராய்ச்சியாளர்களால் 18 வகையான பாலூட்டிகளில் 7 இனங்களும், 200 வகை பறவைகளில் 8 இனங்களும் அழியும் தருவாயில் உள்ள விலங்கினங்கள் இங்கு உள்ளன. பனிச்சிறுத்தை, கருங்கரடி, கஸ்தூரிமான் மற்றும் இமாலய வரையாடு போன்ற பாலூட்டிகள் காணப்படுகின்றன.
அச்சுறுத்தல்
மருத்துவத்திற்காக அழிந்து வரும் தாவர இனங்களை மிகுதியாக பயன்படுத்துதல், காட்டுத்தீ, வேட்டையாடுதல் மற்றும் சுற்றுலாப்பயணிகள் வருகை போன்றவை இச்சூழலமைப்பிற்கு அச்சுறுத்தல்களாகும்.
வெளியிணைப்புகள்
பகுப்பு:இந்தியாவின் உயிர்க்கோளக் காப்பகம்
வைகுண்டபுரம் வெங்கடேசுவரர் கோயில்
வைகுண்டபுரம் வெங்கடேசுவரர் கோயில் (Venkateswara Temple) வெங்கடேசுவரருக்கு அர்ப்பணிக்கப்பட்ட ஒரு வைணவக் கோயிலாகும். இக்கோயில் இந்திய மாநிலமான ஆந்திராவின் குண்டூர் மாவட்டத்தில் தெனாலியின் வைகுண்டபுரத்தில் அமைந்துள்ளது. வைகுண்டபுரம் சிறீ லட்சுமி பத்மாவதி சமேதா சிறீ வெங்கடேசுவர சுவாமி கோயில் என்பது இக்கோயிலின் அதிகாரப்பூர்வமான பெயராகும்.
1961 ஆம் ஆண்டில் உருவாக்கப்பட்ட இக்கோயிலில் 1972 ஆம் ஆண்டு தெய்வங்கள் நிறுவப்பட்டன. 1973 ஆம் ஆண்டு முதல் கோயிலின் கட்டுப்பாட்டை ஆந்திரப்பிரதேச அறக்கட்டளை துறை ஏற்றுக்கொண்டது.
மேற்கோள்கள்
பகுப்பு:ஆந்திரப் பிரதேசம் பகுப்பு:தெனாலி பகுப்பு:குண்டூர் மாவட்டம்
மின்னாற்றல் சிகிச்சை
மின்னாற்றல் சிகிச்சை (Electrotherapy) என்பது இயன்முறைமருத்துவம்த்தில் உள்ள ஒரு ஏற்றுக்கொள்ளப்பட்ட சிகிச்சை முறையாகும்.
வரலாறு
மின்னாற்றல் சிகிச்சை என்பது மின் ஆற்றலைக் கட்டுப்படுத்தி அதை நோயாளிகளுக்குக் கொடுத்து குறைபாடுகளைச் சரிசெய்யும் வைத்திய முறை ஆகும். 1743 ஆம் ஆண்டில் மின்சாரம் மூலம் நோயாளிக்கு செய்யப்பட்ட முதல் பதிவு சிகிச்சை 1743 ஆம் ஆண்டில், ஜொஹான் கோட்லோப் குரூஜர் மூலம் நடைபெற்றது. ஜான் வெஸ்லி 1747 ஆம் ஆண்டில் உலகளாவிய நிவாரணியாக மின்சார சிகிச்சையை ஊக்குவித்தார். ஆனால் அது முதன்மை மருத்துவமுறையால் நிராகரிக்கப்பட்டது. ஜியோவானி அல்டினி நிலையான மின்சார சிகிச்சையை 1823–1824 ஆம் ஆண்டு வழங்கினார்.
லண்டனில் உள்ள மிடெக்செக்ஸ் மருத்துவமனையில் 1767 ஆம் ஆண்டு ஒரு சிறப்பு கருவியைப் பயன்படுத்தி, முதல் மின்சார மருத்துவ சிகிச்சைகள் மேற்கொள்ளப்பட்டதாகப் பதிவு செய்யப்பட்டுள்ளன. அதே சிகிச்சை பத்து வருடங்களுக்குப் பிறகுதான் புனித பெர்த்தோலோம் மருத்துவமனையால் வாங்கப்பட்டது. சிகிச்சையளிக்கப்பட்டது என்பதைத் தவிர வேறு பயன்பாடுகள் பதிவு செய்யப்படவில்லை. இருப்பினும் கய் மருத்துவமனை 1800 களின் துவக்கத்திலிருந்து இச்சிகிச்சைப் பட்டியலை வெளியிட்டது. 19 ஆம் நூற்றாண்டின் நடுப்பகுதியில் கோல்டிங் பேர்டு என்ற மருத்துவர் கய் மருத்துவமனையில் மின்சார சிகிச்சையை முக்கியநிலைக்குக் கொண்டு வந்தார்.
*ஐ.எப்.டி-(ஆங்கிலம்-IFT-Interferential therapy)
இது அடிப்படையில் TENS ஆழ்ந்த வடிவமாகும். இது இரண்டு உயர் அதிர்வெண் மின்னோட்டங்களை சற்று வெளியே நிலையாகப் பயன்படுத்துகிறது, அதே நேரத்தில் தோலை வழியாக அவை கடந்து செல்கின்றன, அதனால் அவை தங்களின் பாதைகள் குறுக்கு மற்றும் ஒருவருக்கொருவர் தலையிடுகின்றன. இந்த குறுக்கீடு தோல் கீழ் ஆழமான குறைந்த அதிர்வெண் தூண்டுதல் பண்புகள் கொண்ட ஒரு துடிப்பு அதிர்வெண் வழி கொடுக்கிறது. இது ஒரு பிசியோதெரபிஸ்ட்டால் நிர்வகிக்கப்படுகிறது. இது ஊசிகளையும் உணர்த்துவதற்கு மென்மையான மின்னோட்டத்தை வழங்கும். தற்போதைய கையாளுதல் பிசியோதெரபிஸ்ட் சரியான கட்டமைப்பை இலக்காகக் கொண்டு சிகிச்சையளிக்க அனுமதிக்கிறது. IFT பயனுள்ளதாக இருக்கும் என்று 4 முக்கிய மருத்துவ பயன்பாடுகள் உள்ளன: வலி நிவாரணம் (TENS க்கு ஒத்த பாணியில்) தசை தூண்டுதல் - தசை கழிவுப்பொருள், மறு கல்வி, இயக்கம் வரம்பை தடுக்க அதிகரித்த இரத்த ஓட்டம் எடிமாவின் குறைப்பு
*டென்ஸ்-(ஆங்கிலம்-TENS-Transcutaneous Electrical Nerve Stimulation):
பல விதமான வலிமையான நிலைமைகளுக்கு உலகம் முழுவதும் TENS பரவலாக பயன்படுத்தப்படுகிறது; ஒரு சிறிய மின் சாதனம் தோல் முழுவதும் மின் தூண்டுதல்களை வழங்குகின்றது. இது பண பரிவர்த்தனைக்கு பயன்படும் மின் அட்டையை விட எடை குறைவானது. இதன் பாதிப்புகள் மிகப் பெரியதாக இல்லை. இது நம் காற்சட்டை அல்லது நம் சட்டை பைகளில் வைக்கும் அளவாக தற்பொழுது கிடைக்கிறது. இந்த சாதனம் ஒட்டும் திண்டு மின் பட்டைகளுக்கு கம்பிகள் மூலம் இணைக்கப்பட்டுள்ளது. அவை வலியின் பகுதியில் தோலில் வைக்கப்படுகின்றன.
TENS இரண்டு வழிகளில் வேலை செய்யலாம்:
*அல்ட்ராசௌன்ட்-(ஆங்கிலம்-Ultra Sound):
புற ஒலி சிகிச்சை என்பது 1940 களில் இருந்து இயன்முறை மருத்துவர்கள் பயன்படுத்தும் ஒரு நடைமுறையாகும். ஒரு புற ஒலி ஆய்வின் தலையைப் பயன்படுத்தில் புற ஒலி பயன்படுத்தப்படுகிறது. இது உங்கள் தோலில் நேரடியான தொடர்பில் பரிமாற்ற இணைப்பு கூழ் வழியாக வைக்கப்படுகிறது. புற ஒலி அலைகள் ஆராய்ச்சியின் தலைக்குள்ளான படிகங்களின் அதிர்வு காரணமாக ஏற்படும் அழுத்த மின்சார் விளைவுகளால் உருவாக்கப்படுகின்றன. தோல் வழியாக கடந்து செல்லும் அல்ட்ராசவுண்ட் அலைகள் உள்ளூர் மென்மையான திசுக்களுக்கு அதிர்வு ஏற்படுத்தும். இந்த அதிர்வு அல்லது குழிவுறுதல் ஒரு ஆழ்ந்த வெப்பத்தை திசுவினுள் ஏற்படுத்தும், ஆனால் வழக்கமாக நோயாளியின் வெப்பம் உணரப்படுவதில்லை. கடுமையான வீக்கத்துடன் ஒரு புதிய காயம் போன்ற சூடான விளைவு விரும்பத்தக்க சூழ்நிலைகளில், அல்ட்ராசவுண்ட் தொடர்ச்சியாக பரவலாக்கப்பட்டதை விட துலக்கப்படும். சிகிச்சைமுறை விகிதங்கள்: அல்ட்ராசவுண்டின் முரண்பாடுகள்: இவற்றிற்கு அல்ட்ராசவுண்ட் விண்ணப்பிக்க முரணாக உள்ளது.அனைத்து மருத்துவ உபகரணங்களை உங்கள் ஃபிசியோதெரபிஸ்ட் போன்ற உயர் பயிற்சி பெற்ற நிபுணர்கள் பயன்படுத்தும் போது, அல்ட்ராசவுண்ட் சிகிச்சை எந்த எதிர் பக்கவிளைவுகள் இல்லாமல் வழங்கமுடியும்.